 Wasiirka maaliyada Samsam Cabdi Aadan oo ugu horayntii warbaahinta la hadashay ayaa waxa ay tidhiGanacsatada waanu ognahay in aanay waxba soo iibsan karin ilaa ay doolar helaan, inay wax kasta oo ay Somaliland keenayaan ay ku soo iibsanayaan doolar hadana mar mar ayaa tudhaale la sameeyaa imika oo abaari ina hayso, shuban biyood inagu dhacay oo xoolii laynaga joojiyay dhibaatadaas oo dhami ay dhacday waxay ahayd in raashinka la jabiyo oo macaashka ay ka macaashayaan uu yaraado, may dhicin ee umaddi masaakiinta ahayd aad ayay u dhibaataysantahay, magaalooyinka qaar ayaan daba la shidan markaas ma kuwii miyiga ee meelo kale u qaxay ayaan u gurmanaa mise kuwii magaalada ku dhibaataysanaa mise qofkii shaqo tagayay ee hadana lacagtii uu soo qaatay aanay waxba u goynayn, maanta ilaa bari waxa la galinayaa suuqa lacag xoog leh oo qorshihii hore ka duwan, lacag aad naga qaadanaysaan oo aad urursanaysaan oo aad dib u diraysaan ma shaqaynayso, waxa la doonayaa in lacagtaasi ay umadda wax ka jabiso oo ay wax tarto. 